पाएं अपने शहर की ताज़ा ख़बरें और फ्री ई-पेपरडाउनलोड करें
कस्बे के एक प्राइवेट अस्पताल में कोविड मरीजों की जांच करने वाली टीम का सदस्य खुद कोरोना पॉजिटिव मिला। दोपहर को ऑक्सीजन चेकिंग करने वाली टीम ने जब उसे ड्यूटी करते देखा तो उनके होश उड़ गए। कस्बे में बुधवार को कोविड सेंटर बने एक प्राइवेट अस्पताल में ऑक्सीजन चेक करने आई टीम सदस्य उल्टे पांव भागने पर मजबूर हो गई।
जब वे चेकिंग कर रहे थे तो एक कर्मचारी ने टीम सदस्यों से कहा कि वे उनसे दूर रहे। क्योंकि वह कोविड पॉजिटिव है। यह सुनते ही टीम में अफरा तफरी मच गई और वे खुद को सेनिटाइज करने लगे। उन्होंने कहा वे उसकी शिकायत अस्पताल के संचालक से करेंगे तो कर्मचारी बोला कर देना। वो कोन सा लाखों का पैकेज लेता है। चेकिंग टीम ने इंजार्च को मौके पर बुलाया तो उसने भी पुष्टि कि यह पॉजिटिव आया है।
घटना से चेकिंग टीम सकते में है। मामला एसडीएम तक पहुंच गया है। मामला गम्भीर होते देख अस्पताल में अन्य लोगों मे भी हड़कंप मचा है। अंडर ट्रेनिंग आईएएस व ऑक्सीजन चेकिंग अभियान की प्रमुख जया शारदा ने बताया कि मामला उनके संज्ञान में आ चुका है। जांच जारी है। पहले कोविड की चपेट में आये मरीजों की देखभाल जरूरी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn